31999D0404
L 153/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 10 май 1999 година
относно договореностите за засилено сътрудничество между Европейския съюз и Западноевропейския съюз
(1999/404/ОВППС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 17 от него,
като взе предвид протокола по член 17 от Договора за Европейския съюз,
(1)
Като има предвид, че протокола по член 17 от Договора за Европейския съюз предвижда, че Европейският съюз, заедно със Западноевропейския съюз, следва да изготви споразумения за засилено сътрудничество между тях в срок от една година от влизането в сила на Договора от Амстердам.
(2)
Като има предвид, че за целите на изготвяне на такива споразумения е извършена подготвителна дейност съвместно със Западноевропейския съюз.
(3)
Като има предвид, че текстът, в резултат на тази подготвителна дейност съвместно със Западноевропейския съюз, е подходящ за договорености за засилено сътрудничество със Западноевропейския съюз и следва да бъде съответно одобрен,
РЕШИ:
Член 1
С настоящото се одобрява текстът, съдържащ договореностите за засилено сътрудничество между Европейския съюз и Западноевропейския съюз съгласно протокола по член 17 от Договора за Европейския съюз.
Текстът на договореностите е приложен към настоящото решение.
Член 2
Настоящото решение влиза в сила от датата на неговото приемане.
Член 3
Настоящото решение се публикува в Официален вестник.
Съставено в Брюксел на 10 май 1999 година.